**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 12. jūnijā Nr. 328**

(protokols Nr. 10, 31. p.)

**Par zemes vienību ar kadastra apzīmējumiem 70620070010 un 70620050090, kas atrodas Kalsnavas pagastā, Madonas novadā, platības precizēšanu**

 Madonas novada pašvaldībā saņemts fizisku personu iesniegums (reģistrēts Madonas novada pašvaldībā 2025. gada 11. jūnijā ar reģ. Nr. 2.1.3.6/25/955) ar lūgumu pieņemt lēmumu par platības precizēšanu nekustamā īpašuma “Jaunzemi”, kas atrodas Kalsnavas pagastā, Madonas novadā, sastāvā esošajām zemes vienībām ar kadastra apzīmējumiem 70620070010 un 70620050090.

Zemes kadastrālajā uzmērīšanā sertificēta persona pēc ierosinātāja pieprasījuma veic kadastrālās uzmērīšanas darbus nekustamā īpašuma “Jaunzemi”, Kalsnavas pagastā, Madonas novadā, kadastra numurs 70620050090, zemes vienībām ar kadastra apzīmējumiem 70620070010 un 70620050090.

Atbilstoši Nekustamā īpašuma valsts kadastra informācijai sistēmā pieejamai informācijai zemes vienības ar kadastra apzīmējumiem 70620070010 un 70620050090 ir projektētas un tām noteiktas platības attiecīgi - 1,2 ha un 11,8 ha. Kadastrāli uzmērot zemes vienības robežas dabā, platība zemes vienībām ar kadastra apzīmējumiem 70620070010 un 70620050090 attiecīgi ir 1,53 ha un 14,10 ha, kas pārsniedz Ministru kabineta 2011. gada 27. decembra noteikumu Nr. 1019 “Zemes kadastrālās uzmērīšanas noteikumi” 188. punktā pieļaujamo nesaisti.

 Ministru kabineta 2011. gada 27. decembra noteikumu Nr. 1019 “Zemes kadastrālās uzmērīšanas noteikumi” 287. punkts nosaka, ka veicot pirmreizējo zemes kadastrālo uzmērīšanu, mērnieks izvērtē zemes vienības platību. Ja konstatē platību atšķirību, kas pārsniedz šo noteikumu [188.punktā](https://likumi.lv/ta/id/243225#p188) norādīto, mērnieks sagatavo zemes robežu plāna projektu un pavadvēstuli par konstatēto pieļaujamo platību atšķirību un nosūta ierosinātājam tālākai iesniegšanai vietējā pašvaldībā precizējoša lēmuma pieņemšanai.

Likuma “Par zemes reformas pabeigšanu lauku apvidos” 2. panta devītā daļa nosaka, ka, ja kadastrālajā uzmērīšanā noteiktā zemes platība pārsniedz pastāvīgā lietošanā piešķirto zemes platību vai ir mazāka par to un zemes gabala robežu kontūras apvidū atbilst lēmuma par zemes piešķiršanu pastāvīgā lietošanā grafiskajā [pielikumā](https://likumi.lv/ta/id/68490-publiskas-personas-mantas-atsavinasanas-likums#piel0) noteiktajām robežu kontūrām, pašvaldība pieņem lēmumu par zemes platības precizēšanu.

Pamatojoties uz augstāk minēto, likuma “Par zemes reformas pabeigšanu lauku apvidos” 2. panta devīto daļu un Ministru kabineta 2011. gada 27. decembra noteikumu Nr. 1019 “Zemes kadastrālās uzmērīšanas noteikumi” 287. punktu, ņemot vērā 12.06.2025. Finanšu un attīstības jautājumu komitejas atzinumu, atklāti balsojot**: PAR – 14** (Agris Lungevičs, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Zemes vienībai ar kadastra apzīmējumu 70620070010 precizēt platību atbilstoši zemes robežu plāna projektā norādītajai (1. pielikums) – 1,53 ha.
2. Zemes vienībai ar kadastra apzīmējumu 70620050090 precizēt platību atbilstoši zemes robežu plāna projektā norādītajai (2. pielikums) – 14,10 ha.

Domes priekšsēdētājs A. Lungevičs

*Dzelzkalēja 28335803*